b'\n_START_ARTICLE_\nCharles Babbage\n_START_SECTION_\nKonstrukcija ra\xc4\x8dunalnikov\n_START_PARAGRAPH_\nZaradi velikih napak pri ra\xc4\x8dunanju matemati\xc4\x8dnih tabel je Babbage za\xc4\x8del iskati metodo, s katero bi se lahko ra\xc4\x8dunati s pomo\xc4\x8djo stroja in kjer ne bi bilo napak, utrujajo\xc4\x8dega in dolgo\xc4\x8dasnega ra\xc4\x8dunanja, zna\xc4\x8dilnega za \xc4\x8dlovekovo ra\xc4\x8dunanje. Na to zamisel je pri\xc5\xa1el okoli leta 1812. Kakor ka\xc5\xbee, so nanj vplivali trije dejavniki. Ni prenesel neurejenosti; zavedal se je slabosti logaritemskih tabel; poleg tega je nanj vplivalo delo o ra\xc4\x8dunskih strojih Wilhelma Schickarda, Blaisa Pascala in Gottfrieda Wilhelma Leibniza. Leta 1822 je v pismu o uporabi strojev za ra\xc4\x8dunanje in izpis matemati\xc4\x8dnih tabel siru Humphryju Davyju pojasnjeval na\xc4\x8dela ra\xc4\x8dunskega stroja.\n_START_SECTION_\nDiferen\xc4\x8dni stroj\n_START_PARAGRAPH_\n14. junija 1822 je Kraljevi astronomski dru\xc5\xbebi (RAS) predlo\xc5\xbeil model stroja, ki ga je sam imenoval diferen\xc4\x8dni stroj. Delovanje modela je pojasnil v \xc4\x8dlanku Zapisek o uporabi strojev za ra\xc4\x8dunanje astronomskih in matemati\xc4\x8dnih tabel (Note on the application of machinery to the computation of astronomical and mathematical tables). Namen stroja je bil pregledno izpisati polinome z numeri\xc4\x8dno metodo diferenc. Dru\xc5\xa1tvo je zamisel odobrilo. Tako je od Britanske vlade leta 1823 prejel denarno pomo\xc4\x8d 1.500 funtov. Leto kasneje 1824 mu je Kraljeva astronomska dru\xc5\xbeba podelila Zlato medaljo za\xc2\xa0\xc2\xbbizum stroja za ra\xc4\x8dunanje matemati\xc4\x8dnih in astronomskih tabel.\xc2\xab_NEWLINE_Za\xc4\x8del je z izdelavo tega stroja, vendar ga ni dokon\xc4\x8dal. Dve stvari nista \xc5\xa1li po na\xc4\x8drtih: notranje trenje in razpolo\xc5\xbeljiva zobata kolesa tedaj \xc5\xa1e niso bili zadovoljiva. Stalni problem so bile tudi vibracije. Poleg tega si je premi\xc5\xa1ljeval glede izvedb. Verjetno se je tudi skregal z najetim mehanikom. Do leta 1833 je porabil 17.000 funtov brez zadovoljivih rezultatov.\n_START_SECTION_\nDrugi dose\xc5\xbeki\n_START_PARAGRAPH_\nNapisal je delo O ekonomiji strojev in manufaktur._NEWLINE_Od leta 1828 do 1839 je bil Lucasov profesor matematike na Univerzi v Cambridgeu. Veliko se je ukvarjal tudi s kriptografijo.\n_START_SECTION_\nNagrade\n_START_PARAGRAPH_\nKraljeva astronomska dru\xc5\xbeba (RAS) mu je leta 1824 podelila svojo zlato medaljo.\n_START_SECTION_\nPoimenovanja\n_START_PARAGRAPH_\nPo njem se imenuje udarni krater Babbage na Luni.'